text: Når du handler på vores hjemmeside, vil der kun være et billede billede af hver model, selvom denne model findes i forskellige størrelser og stand. Det vil altså sige at du i de fleste tilfælde ikke køber de ski, som billederne viser på produktsiden.
  Men dette er der ingen grund til at blive nervøs over, fordi...
  For at give dig den bedste oplevelse, har vi besluttet at være fuldstændig gennemsigtige på siden. For at der ikke opstår negative overraskelser, har vi klassificeret alle vores produkter efter slidtilstandene: guld, sølv og bronze.
  Alle ski er nyvokset og slebet!
  Ved køb af brugte ski, på Brugteski.dk, bør der ikke være nogen tvivl om skien er fuldt funktionsdygtige. Eventuelle ridser i sålen er fyldt ud, kanterne er slebet og alle skiene er nyvokset. For at sørge for den bedste sikkerhed, er alt defekt gear frasorteret og bliver ikke solgt på Brugteski.dk!
  Ved os er det hovedsageligt overfladen og bindingerne der har kosmetiske ridser, som ingen betydning har på skienes funktion!
  Vores ski har altid været vedligeholdt. Vi har sørget for at skienes struktur og holdbarhed er bibeholdt.
  GULD STAND: UDSTYR I MEGET GOD STAND
  Toppe af skien: Toppen med enkelte ridser, men ingen store hakker.
  Bindinger: Bindinger med enkelte ridser, samt skruer der kan have ridser efter brug.
  Sål og kanter: Sålen er perfekt udfyldt med voks. Skærpede kanter. Skiene er velholdte og kan bruges i mange sæsoner.
  SØLV STAND: UDSTYR MED SPOR AF SLID
  Toppen af skien: Toppen med flere mindre eller større ridser. Der kan også være hakker.
  Bindinger: Bindinger med flere ridser, samt skruer der kan have ridser efter brug.
  Sål og kanter: Sålen er perfekt udfyldt med voks, kosmetiske ridser, der er blevet dækket til. Skærpede kanter. Skiene er velholdte og kan bruges i flere sæsoner.
  BRONZE STAND: UDSTYR MED FLERE SPOR AF SLID
  Toppen af skien: Toppen med flere til mange mindre eller større ridser samt hakker. Det har dog ingen påvirkning på skienes ydeevne.
  Bindinger: Bindinger kan have tydelige tegn på brug, herunder ridser på skruer og selve bindingen. Dog heller ikke af videre betydning, defekte bindinger frasorteres helt, og sælges derfor ikke.
  Sål og kanter: Sålen er perfekt udfyldt med voks, kosmetiske ridser, der er blevet dækket til. Skærpede kanter. Skiene er brugt en del. Mere slid på sål og kanter.
  Forskellen på Guld, Sølv og Bronze
  Men hvad er så egentligt den store forskel på Guld, Sølv og Bronze spørg du sikker dig selv nu? Svaret er egentligt meget enkelt. Egenskaber, udsende og pris.
  Selvfølgelig er en Bronze ski mere slidt og brugt end en Guld ski, men alle vores ski er nyslebet og vokset. Det vil altså sige, at alle kanter på alle vores ski er lige skarpe, og skær lige godt igennem alt sne.
  Dog vil der være flere spor af slid på sålen, i form af ridser og tildækket hakker på en Bronze ski frem for en Guld ski! Har du da selv prøvet at kigge under dine ski efter en uge på skiferie? Der kommer hurtigt mange nye hakker og ridser, og det er vel ikke fordi du kan mærke at dine ski lige frem skær svingene "dårligere" sidst på ferien, end da du fik dem på første dag og de var helt fine? (Hvis det nu er tilfældet, så det måske pga. ømme stænger og lidt for meget afterski 😉) En profession vil godt kunne mærke forskel, men det vil vi almindelige skiløbere ikke... Og nej, du er først professionel den dag du har ny voks på hver dag efter vejret!
  Når det kommer til udseende af skiene, så er det 100% en smagssag! Vil man gerne have en ski som står rigtigt skarpt uden de store ridser eller hakker, så skal man vælge en guld ski.
  Hvis man nu derimod er mere ligeglad med diverse hakker og kosmetiske ridser, men har et større fokus skienes egenskaber og mest værdi for pengene, så skal du gå med en Bronze ski.
  Nu er der så den berygtet Sølv ski tilbage... En rigtig fin midter ski, som har lidt flere hakker end en Guld ski, men ikke nær så mange som en Bronze ski. Så hvis man er til det bedste fra begge verdener, så er det klart en Sølv ski man skal have.
  Tillykke. Mange gange tillykke. For hvis du læser det her nu, og er nået så langt ned på siden at du næsten med garanti har overvejet om et sæt brugte ski kunne være noget for dig. Du er nemlig på vej til at lave måske dit "livs bedste ski køb". Du får nemlig så meget ski for pengene at det er helt vildt, og måske endda lidt svært at tro sine egne øjne. Vi går efter at vores ski er ca. 60% billigere end nyprisen, og så god en rabat finder du ingen andre steder!
  Så hvis du er en person som elsker at lave en god handel, hvor du bag efter kan stå og grine over dine venner som har betalt en kæmpe overpris for deres nye fine ski (som alligevel ser brugte ud efter bare 5 dage på ski), så er du kommet til det rette sted!
  Og jo, så er en Bronze ski billigere end en Guld ski, og prøv så at gæt hvad der så ligger i mellem? En Sølv ski :)